- રાઈટ ટુ એજ્યુકેશન (RTE) એક્ટ મુદ્દે સરકાર ભેખડે ભરાઈ હોય તેમ જણાય છે. ૬ વર્ષ કરતા ઓછી ઉંમરના વિદ્યાર્થીઓને ધો.૧માં પ્રવેશ આપવાના મુદ્દે એસોસીએશન ઓફ પ્રોગ્રેસિવ સ્કૂલ્સ (AOPS) દ્વારા હાઈકોર્ટમાં રિટ કરવામાં આવી છે. હાઈકોર્ટ સમક્ષ સ્કૂલ એસો. દ્વારા જે મુદ્દા રજૂ કરવામાં આવનાર છે તેને જોતા સરકારની મુશ્કેલી વધી શકે તેમ છે. ગુજરાત સરકારના જ એક પરિપત્ર મુજબ ધો.૧માં પ્રવેશની પાંચ વર્ષની ઉંમર થતી ન હોવાનું બહાર આવ્યું છે. જ્યારે સેન્ટ્રલ બોર્ડમાં તો ધો.૧માં પ્રવેશની ૬ વર્ષની સ્પષ્ટ જોગવાઈ છે. આમ, હવે સ્કૂલ એસો. દ્વારા સરકારને કાયદાકીય રીતે ઘેરવાનો પ્રયાસ કરાયો છે.